ಬಾಕ್ಸಿಂಗ್ ಡೇ ಟೆಸ್ಟ್ನಲ್ಲಿ ಜಯದತ್ತ ಟೀಮ್ ಇಂಡಿಯಾ ಮೆಲ್ಬೋರ್ನ್: ಭರ್ಜರಿ ಮುನ್ನಡೆಯ ಬಳಿಕ 2ನೇ ಇನಿಂಗ್ಸ್ನಲ್ಲೂ ಕರಾರುವಾಕ್ ಬೌಲಿಂಗ್ ದಾಳಿಯೊಂದಿಗೆ ಆತಿಥೇಯ ಆಸ್ಟ್ರೇಲಿಯಾ ತಂಡಕ್ಕೆ ಕಡಿವಾಣ ಹಾಕಿರುವ ಭಾರತ ತಂಡ ಬಾರ್ಡರ್ಗಾವಸ್ಕರ್ ಟ್ರೋಫಿಯ 2ನೇ ಟೆಸ್ಟ್ ಪಂದ್ಯದಲ್ಲಿ ಗೆಲುವಿನತ್ತ ದಾಪುಗಾಲು ಹಾಕಿದೆ. ಈ ಮೂಲಕ ಅಡಿಲೇಡ್ ಪಂದ್ಯದ ಸೋಲಿಗೆ ಸೇಡು ತೀರಿಸಿಕೊಳ್ಳುವ ಜತೆಗೆ 4 ಪಂದ್ಯಗಳ ಸರಣಿಯಲ್ಲಿ 11 ಸಮಬಲ ಸಾಧಿಸುವತ್ತ ಅಜಿಂಕ್ಯ ರಹಾನೆ ಪಡೆ ದಿಟ್ಟ ಹೆಜ್ಜೆ ಇಟ್ಟಿದೆ. ಎಂಸಿಜಿ ಮೈದಾನದಲ್ಲಿ ಸೋಮವಾರ 5 ವಿಕೆಟ್ಗೆ 277 ರನ್ಗಳಿಂದ 3ನೇ ದಿನದಾಟ ಆರಂಭಿಸಿದ ಭಾರತ ತಂಡ 326 ರನ್ಗಳಿಗೆ ಸರ್ವಪತನ ಕಂಡಿತು. ಈ ಮೂಲಕ ಮೊದಲ ಇನಿಂಗ್ಸ್ನಲ್ಲಿ ಅಮೂಲ್ಯ 131 ರನ್ ಮುನ್ನಡೆ ಸಂಪಾದಿಸಿತು. ಭೋಜನ ವಿರಾಮದ ಬಳಿಕ 2ನೇ ಇನಿಂಗ್ಸ್ ಆರಂಭಿಸಿದ ಆಸೀಸ್ಗೆ ಭಾರತೀಯ ಬೌಲರ್ಗಳು ಸಂಘಟಿತವಾಗಿ ನಿಯಂತ್ರಣ ಹೇರಿದರು. ಇದರಿಂದ ಆಸೀಸ್ ದಿನದಂತ್ಯಕ್ಕೆ 6 ವಿಕೆಟ್ಗೆ 133 ರನ್ ಗಳಿಸಿ ಸಂಕಷ್ಟದಲ್ಲಿದೆ. ಆತಿಥೇಯ ತಂಡ ಸದ್ಯ ಕೇವಲ 2 ರನ್ ಮುನ್ನಡೆಯಲ್ಲಿದ್ದು, ಭಾರತ ತಂಡ 4ನೇ ದಿನ ಆಸೀಸ್ ತಂಡದ ಕೊನೇ 4 ವಿಕೆಟ್ಗಳನ್ನು ಬೇಗನೆ ಕಬಳಿಸಿ ಸುಲಭವಾಗಿ ಗುರಿ ತಲುಪುವ ಲೆಕ್ಕಾಚಾರದಲ್ಲಿದೆ. ಬಂಗಾಳ ರಾಜ್ಯಪಾಲರನ್ನು ಭೇಟಿಯಾದ ಗಂಗೂಲಿ, ರಾಜಕೀಯ ವಲಯದಲ್ಲಿ ಕೌತುಕ ಆಸ್ಟ್ರೇಲಿಯಾ: 195 ಮತ್ತು 66 ಓವರ್ಗಳಲ್ಲಿ 6 ವಿಕೆಟ್ಗೆ 133 ವೇಡ್ 40, ಬರ್ನ್ಸ್ 4, ಲಬುಶೇನ್ 28, ಸ್ಮಿತ್ 8, ಹೆಡ್ 17, ಗ್ರೀನ್ 17, ಕಮ್ಮಿನ್ಸ್ 15, ಜಡೇಜಾ 25ಕ್ಕೆ 2, ಬುಮ್ರಾ 34ಕ್ಕೆ 1, ಉಮೇಶ್ 5ಕ್ಕೆ 1, ಸಿರಾಜ್ 23ಕ್ಕೆ 1, ಅಶ್ವಿನ್ 46ಕ್ಕೆ 1, ಭಾರತ: 115.1 ಓವರ್ಗಳಲ್ಲಿ 326 ರಹಾನೆ 112, ಜಡೇಜಾ 57, ಅಶ್ವಿನ್ 14, ಸ್ಟಾರ್ಕ್ 78ಕ್ಕೆ 3, ಕಮ್ಮಿನ್ಸ್ 80ಕ್ಕೆ 2, ಲ್ಯಾನ್ 72ಕ್ಕೆ 3. ಐಸಿಸಿ ದಶಕದ ತಂಡಗಳಿಗೆ ಭಾರತೀಯರದ್ದೇ ಸಾರಥ್ಯ, ಪಾಕ್ ಕ್ರಿಕೆಟಿಗರಿಗೆ ನಿರಾಸೆ! ಶ್ರೀಶಾಂತ್ ಸೇರ್ಪಡೆಗೆ ಹಲವು ಐಪಿಎಲ್ ತಂಡಗಳ ಆಸಕ್ತಿ!